Tilbage

Mexicansk chili-pasta gryde

2 spsk olie

1 mellemstort løg

500 g hakket oksekød

1 dåse tomater m/væde

2 spsk. tomatpuré

1 mellemstor grøn peber

1 spsk. chili krydderi

salt og peber

250 g pastaskaller

1 dåse røde kidneybønner u/væde

125 g reven Cheddar ost

Varm olien i en gryde,
tilsæt det hakkede løg og steg indtil det bliver blødt. Kom
kødet i, brun det godt, tilsæt tomater m/væde,
tomatpuré, grøn peber, chili, salt og peber. Lad det simre i 15
min.

I mellemtiden koges pastaskallerne i kogende, saltet vand. Hæld vandet
fra. Kom bønnerne i chiligryden og vend til sidst pastaskallerne i. Kom
i et ildfast fad og spred den revne ost over. Bag i forvarmet ovn ved 180C i 30 min.

Tomatsalat a la Stine

3-4 tomater (helst
hårde)

1/2 løg (gerne rødløg)

olivenolie

citronsaft

eddike (rødvins-,hvidvins- eller krydderolie)

salt

peber

vand

Skær tomaterne i
skiver. Skær løget i små tern. Hæl olie, citron,
peber, salt, vand og eddike i en lille skål og rør det sammen. For
at få det bedste resultat, skal man have lige meget olie som citron og
eddike. Der skal kun bruges et par dråber vand. Bland det hele sammen og
stil det i køleskabet en time.

Serveres evt. med sorte
oliven og fetaost i tern.

Guldkage

Tærtedej:

70 g margarine

70 g sukker

4 æggeblommer

100 g mel

1 1/2 tsk bagepulver

Guf:

4 æggehvider

200 g sukker

friske jordbær

vanilleis

flødeskum

Tærtedejen: Kom det
hele i en skål og ælt det sammen. Smør en passende form og
pres dejen i et tyndt lag med fingrene.

Guf: Pisk æggehvider og sukker stift og hæld det ovenpå
dejen. Sæt kagen ind i ovnen og bag den ved 175 grader i ca. 35 minutter.

Kom først skivede
jordbær ovenpå den lune kage, dernæst skivet is og pynt med
flødeskum.